Gøngehøvdingen (tv-serie)

Gøngehøvdingen er en dansk tv-serie fra 1992, der er instrueret af Peter Eszterhás og manuskriptet er skrevet på baggrund af Carit Etlars roman Gøngehøvdingen af Bjarne O. Henriksen og Gert Henriksen. Musikken er komponeret og udført af Sebastian ledsaget af DR UnderholdningsOrkestret. 

Serien blev første gang vist i 1992 i 13 afsnit på DR1, som stod for produktionen af den hidtil dyreste tv-serie Danmarks Radio har produceret, og igen i år 2004 på samme kanal i restaureret billede- og musikkvalitet, forkortet ned til 6 afsnit samt eftersynkroniseret med svenske stemmer. Serien modtog blandet kritik ved premieren, men var en stor seersucces og havde astronomiske seertal, de største seertal nogensinde set ved en premiere på en TV-serie med over 2 mio. seere.

Handlingen 

Året 1658 er et skidt år for Danmark, krigen mod Sverige tærer meget på den danske pengepung, og desuden er Jylland, Fyn og øerne blevet indtaget og kun Sjælland står uberørt. I vinteren 1658 er frosten så hård og bidende, at Storebælt fryser til, og den svenske hær anført af selveste Kong Karl 10. Gustav kan drage over isen fra Fyn til Langeland og Lolland og begynde invasionen af Sjælland. 
Den danske konge Frederik 3. beder den berømte skånske krigshelt Svend "Gønge" Poulsen om hjælp, han får til opgave at samle alle sine krigere og gøre livet surt for den svenske invasion af Sjælland.
Da de svenske tropper når Sydsjælland, modtages de af barbariske angreb fra gøngerne. Imens at Svend Poulsen render rundt og generer de svenske tropper, fører han samtidigt også et hemmeligt kærlighedsforhold til den unge adelsfrøken Julie Parsberg.

Svend Poulsen og hans tro ven og svoger Ib får til opgave at hente 50.000 rigsdaler i Vordingborg Kirke og bringe dem til København. Men at komme forbi de svenske linjer er svært, og det bliver bestemt ikke bedre da den tyske kaptajn Mannheimer og hans ledsager, heksen Kulsoen, jagter dem på livet for at få fingre i de mange penge. Den svenske oberst Sparre, der har fået til opgave at finde og dræbe Svend Poulsen, viser sig at være en hårdere modstander end forventet, og han besætter også Jungshoved Slot, hvor Svends elskerinde Julie Parsberg befinder sig. 

Pengene afleveres hos Kongen, som giver Lundbygaard til Svend Poulsen som tak for hjælpen. Ib bliver ikke glemt, og han gøres til Vagtmester. Tilbage i Jungshoved støder gøngerne ind i både Mannheimer og i Kulsoen, og nu skal regnskabet gøres op med fjenden.

Produktion 
Tv-serien blev optaget på berømte lokationer såsom Frederiksborg slot i Hillerød, herreborgen Borreby i Skælskør, Holmegaard Gods og i Jægersborg Dyrehave.

Tv-serien byder på kærlighed, intriger, forræderi, drabelige fægtekampe og skyderi.

Medvirkende 
Rollebesætningen består af en perlerække af kendte, folkekære skuespillere, bl.a.:

 Svend Poulsen spilles af Søren Pilmark
 Ib Abelsøn spilles af Per Pallesen
 Kaptajn Manheimer spilles af Jens Okking
 Kulsoen spilles af Kirsten Lehfeldt
 Ane Marie spilles af Benedikte Hansen
 Palle spilles af Adam Brix Schächter
 Kong Frederik 3. spilles af Henning Jensen
 Gøngen Jens Jerntrøje spilles af Asger Reher
 Gøngen Abel spilles af Søren Hauch-Fausbøll
 Gøngen Hartvig spilles af Henrik Larsen 
 Gøngen Tam spilles af Kurt Ravn
 Gøngen Ving spilles af Jarl Forsman 
 Oberst Sparre spilles af Bent Mejding
 Kaptajn Kernbock spilles af Michael Lindvad
 Dronning Sophie Amalie spilles af Charlotte Sieling
 Kgl. Kammerskriver Christoffer Gabel spilles af Søren Rode 
 Inger Dam spilles af Marianne Mortensen
 Kaspar Dam spilles af Paul Hagen
 Ellen Dam spilles af Maria Garde 
 Manfred Fisker spilles af Buster Larsen 
 Den Sorte Dame spilles af Susanne Breuning
 Kapellanen Tange spilles af Morten Suurballe
 Julie Parsberg spilles af Wencke Barfoed
 Else Parsberg spilles af Ilse Rande 
 Kaptajn Kai Lykke spilles af Flemming Enevold
 Ridder Ulrik Kørbitz spilles af Henrik Kofoed
 Ibs moder spilles af Bodil Udsen
 Ibs fader spilles af Preben Neergaard
 Artilleristen spilles af Henning Palner
 Tambouren spilles af Holger Perfort 
 Asmus smed spilles af Ole Ernst
 Tyge Høeg spilles af Erik Paaske
 Espen Naas spilles af Paul Hüttel
 Præsten i Vordingborg spilles af Jørgen Buckhøj
 Syersken hos Tyge Høeg spilles af Birgitte Simonsen
 Tjeneren hos Tyge Høeg spilles af John Martinus
 Borgmester Nansen spilles af John Hahn-Petersen
 Bent Arvedssøn spilles af Søren Østergaard
 Feltpræsten spilles af Christoffer Bro
 Køkkendrengen Valde spilles af Thomas Wallin
 Bygmesteren spilles af Bent Warburg
 Cermonimesteren spilles af Palle Huld
 Hofdamen spilles af Jeanne Boel
 Ridefogeden spilles af Bjarne Buur
 Spionen spilles af Michel Carliez
 Holger Madsen spilles af Stig Hoffmeyer
 Thormod spilles af Søren Steen
 Kroværten spilles af Poul Glargaard
 Skægkorporal spilles af Mogens Brix-Pedersen
 Kokken spilles af Benny Hansen
 Bødkeren spilles af Kim Veisgaard
 Jens Jerntrøjes kone spilles af Inger Hovmand
 Kaptajn Ziegler spilles af Lars Lunøe
 Svensk koporal spilles af Max Hansen Jr.
 Elsebeth Buchwald spilles af Solbjørg Højfeldt
 Karen Buchwald spilles af Diana Axelsen
 Svensk soldat spilles af Peter Gantzler
 Svensk soldat spilles af Erik Holmey
 Svensk soldat spilles af Torbjørn Hartvig Hummel
 Svensk soldat spilles af Peter Gilsfort
 Svensk soldat spilles af Morten Eisner
 Svensk soldat spilles af Mads Keiser
 Svensk soldat spilles af Thomas Kirk
 Kgl. Sekretær spilles af Flemming Sørensen
 Kunstmaleren spilles af Niels Sleimann
 Dronningens Hofdame spilles af Birgit Thøt Jensen
 Vægteren spilles af Jørgen Fønss
 Hellebardisten spilles af Michael Mansdotter
 Gartneren spilles af Hardy Rafn
 Skotten spilles af Claus Andersen
 Instruktion Peter Eszterhás

Afsnit 
 En ærlig mand (sendt første gang 4. januar 1992)
 Død mand ønskes (sendt første gang 11. januar 1992)
 Forræderen (sendt første gang 18. januar 1992)
 Blandt de balsamerede (sendt første gang 25. januar 1992)
 Brevet (sendt første gang 1. februar 1992)
 Rotter på loftet (sendt første gang 8. februar 1992)
 Dømt til døden (sendt første gang 15. februar 1992)
 Tandpinen (sendt første gang 22. februar 1992)
 Død eller levende (sendt første gang 29. februar 1992)
 På glat is (sendt første gang 7. marts 1992)
 Audiensen (sendt første gang 14. marts 1992)
 Opgøret (sendt første gang 21. marts 1992)
 En spådom går i opfyldelse (sendt første gang 28. marts 1992)

Referencer

Eksterne henvisninger 
 Gøngehøvdingen på DR Bonanza
 

DR-serier
Dramaserier fra Danmark
Danske tv-serier fra 1990'erne
Bonanza